[pic] | KOMISIJA EVROPSKIH SKUPNOSTI |

Bruselj, 21.5.2008

COM(2008) 308 konč.

2008/0095 (COD)

Predlog

UREDBA EVROPSKEGA PARLAMENTA IN SVETA

o spremembi Uredbe (ES) št. 1638/2006 o splošnih določbah o ustanovitvi Evropskega instrumenta sosedstva in partnerstva

(predložila Komisija)

OBRAZLOŽITVENI MEMORANDUM

Predlagana uredba spreminja člen 23 Uredbe (ES) št. 1638/2006 Evropskega parlamenta in Sveta z dne 24. oktobra 2006 o splošnih določbah o ustanovitvi Evropskega instrumenta sosedstva in partnerstva. Sprememba ima dva cilja.

Prvič, prizadeva si pojasniti obstoječe določbe o skladih Skupnosti, ki jih upravljajo finančni posredniki za financiranje posojil, kapitalske naložbe, jamstvene sklade in investicijske sklade. Sedanje besedilo je dvoumno glede možnosti nadaljevanja ponovnega investiranja takih sredstev (npr. prek mehanizma obnovljivih skladov). Ponovna uporaba sredstev je običajna praksa v transakcijah, ki zadevajo rizični kapital in financiranje posojil. Vrnjena sredstva od starih posojil in naložb se tako lahko ponovno investirajo. Na tak način ta sredstva ciljnim upravičencem zagotovijo še večjo korist in povečajo učinek pomoči. Jasnost na tem področju je tudi pomembna in nujna, saj se bodo podobne transakcije lahko izvajale v okviru Sklada za spodbujanje naložb v sosedstvo, ki bo kmalu začel delovati.

Drugič, predlagana sprememba omogoča EIB, da v okviru sklada za evro-sredozemske naložbe in partnerstvo (FEMIP) ponovno investira sredstva, vrnjena od preteklih transakcij (vračila), ki se financirajo v okviru programa MEDA in prejšnjih finančnih protokolov z Alžirijo, Ciprom, Egiptom, Grčijo, Jordanijo, Libanonom, Malto, Marokom, Sirijo, Tunizijo in Turčijo. Vračila vključujejo vračila glavnice in donose naložb (vključno z obrestmi, dividendami, dobičkom/izgubo pri prodaji deležev ter kaznimi, ki jih naloži Banka). Ponovno investiranje se bo izvajalo v skladu s to uredbo.

Leta 2006 je bil izveden pregled FEMIP. Ta pregled je zajemal posojila EIB in proračunska sredstva EU, ki jih upravlja EIB in uporablja za rizični kapital, tehnično pomoč, subvencije za obresti in „posebna posojila“. Da bi kar najbolje izkoristili razpoložljiva sredstva, je Komisija v Sporočilu o FEMIP[1] predlagala, da se ta vračila uporabijo za nove transakcije rizičnega kapitala. Ta predlog je novembra 2006 podprl Svet Ecofin, ki je poudaril, da je treba FEMIP še naprej razvijati in krepiti. Ker prejšnje uredbe niso izrecno zagotavljale možnosti ponovnega investiranja sredstev, se zdaj „vračila“ vračajo v proračun Skupnosti takoj, ko jih upravičenci vrnejo EIB. S predlagano spremembo se EIB omogoči, da lahko taka sredstva ponovno investira v okviru FEMIP dokler Komisija ne odloči, da bo program zaključila.

Da bi ustavili vračanje „vračil“ in preprečili, da bi se zneski, ki so na voljo v okviru FEMIP, zmanjšali v času, ko poteka razprava o predlagani spremembi, bo Komisija takoj po sprejetju tega predloga prosila EIB, naj prekine vračanje v proračun Skupnosti in sredstva zadrži na računu, na katerem tečejo obresti, dokler predloga ne sprejme zakonodajni organ. Če bo sprememba sprejeta, bo EIB lahko ponovno investirala ta sredstva. Če sprememba ne bo sprejeta, bodo sredstva, ki jih bo EIB zadržala na svojih računih (skupaj s pripadajočimi obrestmi), takoj vrnjena v proračun Skupnosti.

2008/0095 (COD)

Predlog

UREDBA EVROPSKEGA PARLAMENTA IN SVETA

o spremembi Uredbe (ES) št. 1638/2006 o splošnih določbah o ustanovitvi Evropskega instrumenta sosedstva in partnerstva

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 179 in člena 181a Pogodbe,

ob upoštevanju predloga Komisije,

v skladu s postopkom, določenim v členu 251 Pogodbe[2],

ob upoštevanju naslednjega:

1. Uredba (ES) št. 1638/2006 Evropskega parlamenta in Sveta z dne 24. oktobra 2006 o splošnih določbah o ustanovitvi Evropskega instrumenta sosedstva in partnerstva določa okvir za določbe pomoči Skupnosti sosednjim državam in Rusiji.

2. Da bi podpirali naložbe v infrastrukturo in razvoj zasebnega sektorja je pomembno, da se lahko pomoč Skupnosti učinkovito uporabi za ukrepe, kot so financiranje posojil, kapitalske naložbe, jamstveni skladi ali investicijski skladi, ki jih upravljajo Evropska investicijska banka ali drugi finančni posredniki.

3. Učinkovitost teh ukrepov bo še večja, če se finančnim posrednikom omogoči, da vrnjena sredstva v okviru takih ukrepov ponovno investirajo v nove ukrepe.

4. Sklad za evro-sredozemske naložbe in partnerstvo (FEMIP) je bil uspešen pri usmerjanju sredstev na sredozemsko območje s pomočjo posojil zasebnim podjetjem in infrastrukturnih naložb s ciljem izboljšanja poslovnega okolja.

5. Da bi še okrepili FEMIP, je treba EIB omogočiti, da lahko v sredozemske tretje države ponovno investira vrnjena sredstva, ki izhajajo iz ukrepov, izvedenih v okviru uredb in sklepov, naštetih v Prilogi.

6. Za to uredbo obresti na posojila, dividende na naložbe, dobiček in izguba pri prodaji deležev ter naložene kazni štejejo kot donosi Evropske investicijske banke.

7. Uredbo (ES) št. 1638/2006 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Uredba (ES) št. 1638/2006 se spremeni:

(1) V členu 23 se odstavek 2 nadomesti z naslednjim:

2. Komisija sprejme izvedbene določbe za odstavek 1 na osnovi posameznih primerov za zavarovanje zlasti delitev tveganj, nadomestil posredovanja, odgovornega za izvajanje, za uporabo skladov, njihovo ponovno uporabo in obnovitev ter zaključka dejavnosti.

(2) V členu 23 se doda naslednji odstavek 3:

3. Komisija lahko odloči, da vračila glavnice in donose, ki jih Evropska investicijska banka pridobi v okviru uredb in sklepov, navedenih v Prilogi, EIB ponovno investira v sredozemske države, ki so zajete s to uredbo.

Člen 2 Začetek veljavnosti

Ta uredba začne veljati sedmi dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Evropski parlament Za Svet

Predsednik Predsednik

[…][…]

Priloga

Uredbe in sklepi, navedeni v uvodni izjavi (5) in členu 1(2)

Prvi finančni protokoli

Uredba Sveta (EGS) št. 2210/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Ljudsko demokratično republiko Alžirijo (UL L 263, 27.9.1978, str. 1).

Uredba Sveta (EGS) št. 2211/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Kraljevino Maroko (UL L 264, 27.9.1978, str. 1).

Uredba Sveta (EGS) št. 2212/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Republiko Tunizijo (UL L 265, 27.9.1978, str. 1).

Uredba Sveta (EGS) št. 2213/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Arabsko republiko Egipt (UL L 266, 27.9.1978, str. 1).

Uredba Sveta (EGS) št. 2214/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Libanonsko republiko (UL L 267, 27.9.1978, str. 1).

Uredba Sveta (EGS) št. 2215/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Hašemitsko kraljevino Jordanijo (UL L 268, 27.9.1978, str. 1).

Uredba Sveta (EGS) št. 2216/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Arabsko republiko Sirijo (UL L 269, 27.9.1978, str. 1).

Drugi finančni protokoli

Uredba Sveta (EGS) št. 3177/82 z dne 22. novembra 1982 o sklenitvi Protokola o finančnem in tehničnem sodelovanju med Evropsko gospodarsko skupnostjo in Ljudsko demokratično republiko Alžirijo (UL L 337, 29.11.1982, str. 1).

Uredba Sveta (EGS) št. 3178/82 z dne 22. novembra 1982 o sklenitvi Protokola o finančnem in tehničnem sodelovanju med Evropsko gospodarsko skupnostjo in Arabsko republiko Egipt (UL L 337, 29.11.1982, str. 8).

Uredba Sveta (EGS) št. 3179/82 z dne 22. novembra 1982 o sklenitvi Protokola o finančnem in tehničnem sodelovanju med Evropsko gospodarsko skupnostjo in Hašemitsko kraljevino Jordanijo (UL L 337, 29.11.1982, str. 15).

Uredba Sveta (EGS) št. 3180/82 z dne 22. novembra 1982 o sklenitvi Protokola o finančnem in tehničnem sodelovanju med Evropsko gospodarsko skupnostjo in Libanonsko republiko (UL L 337, 29.11.1982, str. 22).

Uredba Sveta (EGS) št. 3181/82 z dne 22. novembra 1982 o sklenitvi Protokola o finančnem in tehničnem sodelovanju med Evropsko gospodarsko skupnostjo in Kraljevino Maroko (UL L 337, 29.11.1982, str. 29).

Uredba Sveta (EGS) št. 3182/82 z dne 22. novembra 1982 o sklenitvi Protokola o finančnem in tehničnem sodelovanju med Evropsko gospodarsko skupnostjo in Arabsko republiko Sirijo (UL L 337, 29.11.1982, str. 36).

Uredba Sveta (EGS) št. 3183/82 z dne 22. novembra 1982 o sklenitvi Protokola o finančnem in tehničnem sodelovanju med Evropsko gospodarsko skupnostjo in Republiko Tunizijo (UL L 337, 29.11.1982, str. 43).

Tretji finančni protokoli

Sklep Sveta 88/30/EGS z dne 21. decembra 1987 o sklenitvi Protokola o finančnem in tehničnem sodelovanju med Evropsko gospodarsko skupnostjo in Ljudsko demokratično republiko Alžirijo (UL L 22, 27.1.1988, str. 1).

Sklep Sveta 88/31/EGS z dne 21. decembra 1987 o sklenitvi Protokola o finančnem in tehničnem sodelovanju med Evropsko gospodarsko skupnostjo in Arabsko republiko Egipt (UL L 22, 27.1.1988, str. 9).

Sklep Sveta 88/32/EGS z dne 21. decembra 1987 o sklenitvi Protokola o finančnem in tehničnem sodelovanju med Evropsko gospodarsko skupnostjo in Hašemitsko kraljevino Jordanijo (UL L 22, 27.1.1988, str. 17).

Sklep Sveta 88/33/EGS z dne 21. decembra 1987 o sklenitvi Protokola o finančnem in tehničnem sodelovanju med Evropsko gospodarsko skupnostjo in Libanonsko republiko (UL L 22, 27.1.1988, str. 25).

Sklep Sveta 88/34/EGS z dne 21. decembra 1987 o sklenitvi Protokola o finančnem in tehničnem sodelovanju med Evropsko gospodarsko skupnostjo in Republiko Tunizijo (UL L 22, 27.1.1988, str. 33).

Sklep Sveta 88/453/EGS z dne 30. junija 1988 o sklenitvi Protokola o finančnem in tehničnem sodelovanju med Evropsko gospodarsko skupnostjo in Kraljevino Maroko (UL L 224, 13.8.1988, str. 32).

Sklep Sveta 92/549/EGS z dne 16. novembra 1992 o sklenitvi Protokola o finančnem in tehničnem sodelovanju med Evropsko gospodarsko skupnostjo in Arabsko republiko Sirijo (UL L 352, 2.12.1992, str. 21).

Četrti finančni protokoli

Sklep Sveta 92/44/EGS z dne 19. decembra 1991 o sklenitvi Protokola o finančnem in tehničnem sodelovanju med Evropsko gospodarsko skupnostjo in Republiko Tunizijo (UL L 18, 25.1.1992, str. 34).

Sklep Sveta 92/206/EGS z dne 16. marca 1992 o sklenitvi Protokola o finančnem in tehničnem sodelovanju med Evropsko gospodarsko skupnostjo in Ljudsko demokratično republiko Alžirijo (UL L 94, 8.4.1992, str. 13).

Sklep Sveta 92/207/EGS z dne 16. marca 1992 o sklenitvi Protokola o finančnem in tehničnem sodelovanju med Evropsko gospodarsko skupnostjo in Arabsko republiko Egipt (UL L 94, 8.4.1992, str. 21).

Sklep Sveta 92/208/EGS z dne 16. marca 1992 o sklenitvi Protokola o finančnem in tehničnem sodelovanju med Evropsko gospodarsko skupnostjo in Hašemitsko kraljevino Jordanijo (UL L 94, 8.4.1992, str. 29).

Sklep Sveta 92/209/EGS z dne 16. marca 1992 o sklenitvi Protokola o finančnem in tehničnem sodelovanju med Evropsko gospodarsko skupnostjo in Libanonsko republiko (UL L 94, 8.4.1992, str. 37).

Sklep Sveta 92/548/EGS z dne 16. novembra 1992 o sklenitvi Protokola o finančnem in tehničnem sodelovanju med Evropsko gospodarsko skupnostjo in Kraljevino Maroko (UL L 352, 2.12.1992, str. 13).

Sklep Sveta 94/67/EGS z dne 24. januarja 1994 o sklenitvi Protokola o finančnem in tehničnem sodelovanju med Evropsko gospodarsko skupnostjo in Arabsko republiko Sirijo (UL L 32, 5.2.1994, str. 44).

Ciper, Grčija, Malta in Turčija

Uredba Sveta (EGS) št. 2760/78 z dne 23. novembra 1978 o sklenitvi Finančnega protokola med Evropsko gospodarsko skupnostjo in Republiko Ciper (UL L 332, 29.11.1978, str. 1).

Uredba Sveta (EGS) št. 787/84 z dne 26. marca 1984 o sklenitvi Protokola o finančnem in tehničnem sodelovanju med Evropsko gospodarsko skupnostjo in Republiko Ciper (UL L 85, 28.3.1984, str. 37).

Sklep Sveta 90/153/EGS z dne 26. februarja 1990 o sklenitvi Protokola o finančnem in tehničnem sodelovanju med Evropsko gospodarsko skupnostjo in Republiko Ciper (UL L 82, 29.3.1990, str. 32).

Sklep Sveta 95/485/ES z dne 30. oktobra 1995 o sklenitvi Protokola o finančnem in tehničnem sodelovanju med Evropsko skupnostjo in Republiko Ciper (UL L 278, 21.11.1995, str. 22).

Sklep Sveta 1999/258/ES z dne 30. marca 1999 o sklenitvi Protokola podaljšanju obdobja, v katerem se sredstva, določena v četrtem protokolu o finančnem in tehničnem sodelovanju med Evropsko skupnostjo in Republiko Ciper, lahko dodelijo (UL L 100, 15.4.1999, str. 25).

Sklep Sveta 78/666/EGS z dne 25. julija 1978 o sklenitvi Finančnega protokola med Evropsko gospodarsko skupnostjo in Grčijo (UL L 225, 16.8.1978, str. 25).

Uredba Sveta (EGS) št. 939/76 z dne 23. aprila 1976 o sklenitvi Finančnega protokola in Protokola o določitvi nekaterih določb v zvezi s Sporazumom o pridružitvi med EGS in Malto (UL L 111, 28.4.1976, str. 1).

Uredba Sveta (EGS) št. 2458/86 z dne 7. julija 1986 o sklenitvi Protokola o finančnem in tehničnem sodelovanju med Evropsko gospodarsko skupnostjo in Republiko Malto (UL L 216, 5.8.1986, str. 1).

Sklep Sveta 89/378/EGS z dne 12. junija 1989 o sklenitvi Protokola o finančnem in tehničnem sodelovanju med Evropsko gospodarsko skupnostjo in Malto (UL L 180, 27.6.1989, str. 46).

Sklep Sveta 95/484/ES z dne 30. oktobra 1995 o sklenitvi Protokola o finančnem in tehničnem sodelovanju med Evropsko skupnostjo in Republiko Malto (UL L 278, 21.11.1995, str. 14).

Sklep Sveta 1999/259/ES z dne 30. marca 1999 o sklenitvi Protokola o podaljšanju obdobja, v katerem se sredstva, določena v četrtem protokolu o finančnem in tehničnem sodelovanju med Evropsko skupnostjo in Republiko Malto, lahko dodelijo (UL L 100, 15.4.1999, str. 31).

Sklep Sveta 79/281/EGS z dne 5. marca 1979 o sklenitvi Finančnega protokola med Evropsko gospodarsko skupnostjo in Turčijo (UL L 67, 17.3.1979, str. 14).

Horizontalne uredbe

Uredba Sveta (EGS) št. 3973/86 z dne 22. decembra 1986 o uporabi Protokolov o finančnem in tehničnem sodelovanju, sklenjenih med Skupnostjo ter Alžirijo, Marokom, Tunizijo, Egiptom, Libanonom, Jordanijo, Sirijo, Malto in Ciprom (UL L 370, 30.12.1986, str. 5).

Uredba Sveta (EGS) št. 1762/92 z dne 29. junija 1992 o izvajanju Protokolov o finančnem in tehničnem sodelovanju, sklenjenih med Skupnostjo in sredozemskimi državami nečlanicami (UL L 181, 1.7.1992, str. 1).

Uredba Sveta (EGS) št. 1763/92 z dne 29. junija 1992 o finančnem sodelovanju v zvezi z vsemi sredozemskimi državami nečlanicami (UL L 181, 1.7.1992, str. 22).

Uredba Sveta (ES) št. 1488/96 z dne 23. julija 1996 o finančnih in tehničnih ukrepih (MEDA) za spremljanje reforme gospodarskih in socialnih struktur v okviru Evro-sredozemskega partnerstva (UL L 189, 30.7.1996, str. 1). Uredba, kakor je bila nazadnje spremenjena z Uredbo (ES) št. 2112/2005.

ZAKONODAJNI FINANČNI IZKAZ ZA PREDLOGE S PRORAČUNSKIM VPLIVOM, OMEJENIM IZKLJUČNO NA STRAN PRIHODKOV

1. NASLOV PREDLOGA:

Uredba Evropskega parlamenta in Sveta o spremembi Uredbe (ES) št. 1638/2006 o splošnih določbah o ustanovitvi Evropskega instrumenta sosedstva in partnerstva

2. PRORAČUNSKE VRSTICE:

Poglavje: 8 1 Posojila, ki jih odobri Komisija, člen: 8 1 0 Vračila glavnice in obresti posebnih posojil in tveganega kapitala, odobrenih v okviru finančnega sodelovanja s sredozemskimi tretjimi državami

Znesek za zadevno leto, določen v proračunu (2008): 26 070 788 EUR

3. FINANČNI VPLIV

( Predlog nima finančnih posledic.

X Predlog nima finančnega vpliva na odhodke, ima pa finančni vpliv na prihodke – učinek je naslednji:

v mio EUR (na eno decimalno mesto natančno)

v mio EUR (na eno decimalno mesto natančno)

Proračunska vrstica |

Naslov 8 | Najemanje in dajanje posojil |

Poglavje: 8 1 | Posojila, ki jih odobri Komisija |

Člen 8 1 0 | Vračila glavnice in obresti posebnih posojil in tveganega kapitala, odobrenih v okviru finančnega sodelovanja s sredozemskimi tretjimi državami | 35 (predvideno) |

Stanje po ukrepu |

[n+1] | [n+2] | [nadaljn. -] |

Člen 8 1 0 | p.m. | p.m. | p.m. |

* Številke v zgornji tabeli je treba upoštevati kot grobo oceno. Za leto 2008 vse, kar je bilo vrnjeno preden se odobri ta predlog, ne bo ponovno naloženo v okviru FEMIP. Treba je opozoriti, da je izjemno težko pripraviti točne ocene, saj je zaradi rizične narave instrumenta del vračil, ki izhajajo iz transakcij rizičnega kapitala, izjemno nestanoviten.

Predlagani dodatek odstavka 3 k členu 23 Komisiji daje možnost sprejetja odločitve, ki EIB omogoči ponovno investiranje sredstev, prejetih kot vračilo za transakcije, izvedene v okviru programa MEDA in prejšnjih finančnih protokolov za sodelovanje s sredozemskimi državami. Posledica tega je, da se vračila teh sredstev v proračun odloži na poznejši datum, ta sredstva pa se še naprej uporabljajo za podporo naložb v infrastrukturo in razvoja zasebnega sektorja v sredozemski regiji.

4. UKREPI PROTI GOLJUFIJAM

Zaščita finančnih interesov Skupnosti in boj proti goljufijam in nepravilnostim so sestavni del Uredbe ENPI.

Za ukrepe, ki jih zajema ta sprememba, bo odgovornost za upravno spremljanje uporabe sredstev ENPI prevzel GD AIDCO. V primerih, ko sporazum v tem smislu še ne obstaja, bo sklenjen s finančnimi posredniki, zadolženimi za upravljanje sredstev Skupnosti, in bo zajemal vse vidike, navedene v novem členu 23(2) Uredbe ENPI.

Tak sporazum bo takoj zagotovil spremljanje porabe, odobrene v skladu z ukrepi, ter finančni nadzor Komisije in tudi Evropskega urada za boj proti goljufijam (OLAF), ter revizije, ki jih bo opravljalo Evropsko računsko sodišče, če bo potrebno tudi na kraju samem. Finančni posredniki bodo morali pooblastiti Komisijo (OLAF) za opravljanje pregledov in inšpekcij na kraju samem v skladu z Uredbo Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi.

[1] Sporočilo Svetu: Ocena Sklada za evro-sredozemske naložbe in partnerstvo (FEMIP) ter prihodnje možnosti (COM(2006) 592 konč., z dne 17.10.2006).

[2] Mnenje Evropskega parlamenta z dne … in Sklep Sveta z dne ...